הבתים בזמן התנאים היו בנויים בתוך חצרות, מין חצר גדולה ועגולה, ומסביבה מפוזרים הבתים. אני עוד זוכר מימי חלב עיר הולדתי- חצר כזאת, ובפי אימי ז"ל היה שזור הביטוי: חצר בית שקאלו- היכן שהיא נולדה, או חצר בית משעאניה או בית לוי, השמות האלה הם שמות המשפחה הכי מוכרת בחצר, ועל שמה הורגלו לקרוא לחצר... אם כן מה עם השאלה שלי לעיל, איך נקרא הבניין שלי או החצר, רשות היחיד או רשות הרבים? או במילים אחרות, האם מותר לי להוציא חפצים מביתי אל החצר ולטלטל אותם שמה? או אם תרצה- המותר לי להוציא חפצים מביתי שבקומה העשירית בבניין אל חדר המדרגות או לא?